గోప్యదానం శ్రేష్టం | Behind non disclosure donation - Telugu Oneindia
గోప్యదానం శ్రేష్టం
| Published: Wednesday, February 27, 2019, 1:15 [IST]
డా.యం.ఎన్.చార్య, ప్రముఖ అంతర్జాతీయ జ్యోతిష పండితులు, ఫోన్: 9440611151
దానం చేయటం చాల ఉత్తమమైన విషయం. అయితే అది ప్రచారం ఏమాత్రం లేకుండా చేయాలి. తాము చేసిన దానాన్ని గొప్పగా చెప్పుకుంటే , దానివలన లభించిన పుణ్యంకూడా నశిస్తుంది . ' ధర్మః క్షరతి కీర్తనాత్ ' అని శాస్త్రం చెప్తుంది.
అలాగే మన ఇంటికొచ్చే అతిధులను ఆప్యాయంగా ఆహ్వానించాలి . ' అతిధి దేవోభవ ' అని శాస్త్రం చెప్తోంది. మన ఆహ్వానం లేకపోయినా , మన గృహానికి మహానుభావులైన వారు విచ్చేస్తే అది మన అదృష్టంగా భావించాలి.
'అభాగ్యతః స్వయం విష్ణుః ' అని చెప్పబడింది. మంచిపని చేసినా , దానికి తామే కారణమని చెప్పుకుని పేరు కోసం ప్రయత్నించకూడదు . మనకు యితరులకు చేసిన మేలును మరువకూడదు. అలా మరిచిపోవటం కంటే తీవ్రమైన పాపం మరొకటి ఉండదు . అటువంటి పాపానికి ప్రాయశ్చితం లేదు . ' కృతఘ్నే నాస్తి నిష్కృతి: ' అని శాస్త్రాలు చెప్తున్నాయి . అందువలన కృతజ్ఞత కలిగి ఉండాలి.
భగవంతుని కృపా విశేషము వలననే మనకు ఐశ్వర్యం లభించింది . అందువలన ఆ ఐశ్వర్యాన్ని దైవసేవలో , పరోపకారములో వినియోగించాలి . అలా కాకుండా ఐశ్వర్యాన్ని చూసుకుని గర్వాన్ని తెచ్చుకోకూడదు . ఐశ్వర్యాన్ని దుర్వినియోగం చేయకూడదు . ఎంతటి ధనవంతులైన గర్వం పనికిరాదు. వినయంగా , మర్యాదపూర్వకంగా ప్రవర్తించాలి .
మనం ఎవరికీ హాని చేయకూడదు . యితరుల గురించి నీచంగా మాట్లాడకూడదు . యితరులను కించపరిచి మాట్లాడితే , వారికి బాధ కలుగుతుంది . అది మనకే మంచిది కాదు . అందువలన మనం ఎప్పుడూ యితరుల గురించి మంచే మాట్లాడాలికానీ చెడు కాదు .
gopyadanam shreshtam | Behind non disclosure donation - Telugu Oneindia
gopyadanam shreshtam
| Published: Wednesday, February 27, 2019, 1:15 [IST]
daa.yam.en.chaarya, pramukha antarjaatiiya jyotisha panditulu, fon: 9440611151
daanam cheyatam chaala uttamamaina vishayam. ayithe adhi prachaaram ematram lekunda cheyali. taamu chesina daanaanni goppagaa cheppukunte , daanivalana labhinchina punyankuda nasistundi . ' dharmah ksharati keertanat ' ani saastram cheptundi.
alaage mana intikoche atidhulanu aapyaayamgaa aahvaaninchaali . ' atidhi devobhava ' ani saastram cheptondi. mana aahvaanam lekapoyina , mana gruhaniki mahaanubhaavulaina vaaru vicheste adhi mana adrushtamgaa bhaavinchaali.
'abhagyatah swayam vishnuh ' ani cheppabadindi. manchipani chesina , daaniki taame kaaranamani cheppukuni paeru kosam prayatninchakudadu . manaku yitarulaku chesina melunu maruvakudadu. alaa marichipovatam kante teevramaina paapam marokati undadu . atuvanti paapaaniki praayaschitam ledu . ' krutaghne naasti nishkruti: ' ani saastraalu cheptunnaayi . anduvalana krutagnata kaligi undaali.
bhagavantuni kripa visheshamu valanane manaku aishwaryam labhinchindi . anduvalana aa aishwaryaanni daivasevalo , paropakaaramulo viniyoginchaali . alaa kakunda aishwaryaanni chusukuni garvaanni techukokudadu . aishwaryaanni durviniyogam cheyakudadu . enthati dhanavanthulaina garvam panikiraadu. vinayamgaa , maryaadapuurvakamgaa pravartinchaali .
manam evariki haani cheyakudadu . yitarula gurinchi neechamgaa matladakudadu . yitarulanu kinchaparichi matladithe , vaariki baadha kalugutundi . adhi manake manchidi kaadu . anduvalana manam eppuduu yitarula gurinchi manche matladalikani chedu kaadu .